text:
Britney Spears
Britney Jean Spears atawa nu dipikawanoh ku ngaran Britney Spears lahir tanggal 2 Désémber 1981 di Kentwood-louisiana Amérika Serikat. [1] Ti leuleutik manéhna resep senam jeung jogéd. [1]
Daptar eusi
Karir[édit | sunting sumber]
Nalika umur sabelas taun, Britney Spears miluan audisi pikeun serial The New Mickey Mouse Club sarta ditarima.[1] Di serial ieu, Britney papanggih jeung Justin Timberlake anu ahirna jadi kabogohna.[1] Taun 1997, Britney ngagabung jeung grup Innosense anu anggotana awéwé hungkul.[1] Britney ogé mimiti jadi artis dina acara bubuka konser 'N Sync jeung Backstreet Boys.[1] Lagu kahiji na,...Baby One More Time dirilis ahir taun 1998, lagu ieu asup ka MTV's 100 Greatest Pop Songs of all time.[1]
Bulan Desember 1999, Britney meunang opat penghargaan dina acara Billboard Music Awards, kaasup kategori Female Artist of the Year.[1] Dina Grammy Awards 2000, Britney meunang dua ketegori nya éta salaku Best New Artist jeung Best Female Pop Vocal Performance.[1]
Kahirupan Pribadi[édit | sunting sumber]
Sanggeus opat taun bobogohan jeung Justin Timberlake, ahirna papisah di taun 2002.[1] Tuluy di taun 2003, Britney nikah jeung Jason Allen Alexander tanggal 3 Januari 2004 di The Little White Wedding Chapel, Las Vegas.[1] Tapi pernikahan ieu ngan tahan nepi ka 55 jam.[1] Britney tuluy bobogohan jeung penari latarna Kevin Federline.[1] Britney nikah jeung Kevin tanggal 18 Séptember 2004.[1] Britney ngalahirkeun anak kahijina, nya éta Sean Preston Federline tanggal 14 Séptember 2005, anak kadua na nya éta Jayden James Federlier lahir tanggal 12 Séptember 2006.[1]
Lagu Nu Paling Kasohor[édit | sunting sumber]
1. Oops! I Did It Again (2000) [2]
2. Piece Of Me (2007)[2]
3. Me Against The Music (2003)[2]
4. Everytime (2004)[2]
5. Womanizer (2008)[2]
6. …Baby One More Time (1998)[2]
7. I’m A Slave 4 U (2001)[2]
8. Hold It Against Me (2011)[2]
9. Till The World Ends (2011)[2]
10. Toxic (2004)[2]


c: text/html

text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
28 Oktober 2009
Balong Darmaloka
Teu saeutik patempatan anu dianggap mibanda karamat. Contona hiji balong anu katelah balong karamat Darmaloka. Balong anu lain sabalong-balongna. Nurutkeun sajarahna, balong karamat Darmaloka mangrupa titinggal jaman Wali Sanga. Bp. Wahyu, minangka kuncen balong karamat Darmaloka, ngadadarkeun carita anu nyamuni di balong Darmaloka.
*
Nyukcruk galur sajarah para wali, moal bisa leupas ti kota Kuningan. Minangka salah sahiji kota anu geus ninggalkeun sajarah kalayan euyeub. Hari jadi kota Kuningan ditetepkeun dina tanggal 1 September 1498. Sabab dina poe eta pisan, Pangeran Kuningan diangkat jadi pupuhu pamarentahan Kuningan kalayan meunang gelar ‘Pangeran Arya Adipati Kuningan’. Pangeran Kuningan nyaeta putra Syeh Syarif Hidayatulloh/Sunan Gunung Djati ti bojona Ratu Ontin Nio atawa Ratu Rara Sumanding. Teu aneh lamun di Kuningan loba patempatan anu dianggap ngandung sajarah. Diantarana Balong Karamat darmaloka.
Balong Karamat Darmaloka perenahna di kampung Darmaloka, hiji wewengkon di Desa darma, Kec. Darma, Kab. Kuningan. Anggangna kurang leuwih 13,5 KM ti puseur dayeuh kota Kuningan ka tebeh kidul. Nurutkeun Bp. Wahyu, Balong Darmaloka teh minangka balong kalima anu dijieun ku Syeh Rama Haji Irengan dina waktu sapeuting. Samemehna, Syeh Rama Haji Irengan nyieun balong di Pasawahan, Balong Dalem, Cigugur jeung Cibulan.
Saha ari Syeh Rama Haji Irengan teh? Ceuk Bp. Wahyu, Syeh Rama Haji Irengan mangrupa salah sahiji Wali anu nyebarkeun agama Islam. Malah kungsi babarengan salila sapuluh taun jeung Syeh Abdul Muhyi (Pamijahan). Hanjakal pisan, buku sajarah ngeunaan Syeh Rama haji Irengan teh aya anu nginjeum. Satuluyna anu nginjeum bukuna meunang musibah, basa keur jaman penjajahan Belanda imahna diduruk. Tangtu bae buku sajarah Rama Haji Irengan oge milu kaduruk. Tapi nurutkeun Bp. Wahyu keneh, sajarah ngeunaan Syeh Rama Haji Irengan baris kapanggih dina sajarah Pamijahan - Tasikmalaya.
Pangna Syeh Rama Haji Irengan nyieun balong di lima tempat, pikeun dijadikeun tempat nyebarkeun agama Islam. Contona mah sanggeus rengse nyieun balong di lima tempat, Syeh Rama Haji Irengan ngayakeun haol atawa halal bi halal di wewengkon balong Darmaloka. Malah dina waktu eta pisan, balong Darmaloka mimiti dipelakan lauk anu dingaranan si Kohkol. Syeh Rama Haji Irengan teu ngidinan upama lauk di balong Darmaloka didahar, estuning dihususkeun pikeun tingalieun wungkul. Malah mandar jadi patamanan tempat niiskeun hate atawa panglipur.
Kumaha rasana lauk di Balong Darmaloka? Aya ngeunah, aya teu ngeunah. Kituna teh geus dicobaan langsung ku Syeh Rama Haji Irengan. Jumlahna oge aya kalana loba, aya kalana saeutik. Upama aya sora kohkol, lauk di Darmaloka bisa ngalobaan. Matak nepi ka kiwari, taya jalma anu wani ngaganggu kana lauk anu aya di balong Darmaloka.
Nepi ka kiwari loba anu jarah ka wewengkon Balong karamat Darmaloka. Sabab di eta wewengkon pisan ayana tujuh pajaratan tempat dikurebkeunna Syeh Rama Haji Irengan, Prabu Arya sariningsingan, Mbok Bukit, Rama Bukit, Syeh Rama Gusti, Nyai Sari Kuning, jeung Nyai Sari Kembang.
Balong karamat Darmaloka dibagi sababaraha tempat. Diantarana aya balong Ageung, balong Bangsal, balong Beunteur, bale kamnbang jeung sumber cai Cibinuang. Malah dina cai Cibinuang eta, loba anu ngahajakeun ngalap barokah ku jalan mandi. Tempatna anu rada nyingkur jeung kahalangan ku batu gede, ngajadikeun anu marandi bisa laluasa. Ceuk Bp. Wahyu, diantara anu marandi teh sok aya anu boga kahayang. Anu hayang geura boga salaki atawa pamajikan, anu hayang lulus sakola, naek jabatan jeung sajabana. Tapi tetep bae, ngadunga mah ka Gusti Alloh SWT. Perkara mandi di Cibinuang, eta mah sakadar sareatna bae, kitu ceuk Bp. Wahyu.
Mangsa pamarentahan presiden Habibibi, balong karamat darmaloka kungsi dibere beber pangajen minangka salah sahiji wewengkon anu kabeungharan alamna dipiara tur dilestarikeun. Piagem anu dipasrahkeun sacara simbolik ku presiden Habibi, ditampa ku Bp. Jaenudin, salah sahiji kuncen balong karamat Darmaloka. Hanjakalna Mangle teu bisa nepungan Bp. Jaenudin, sabab keur teu damang. Tapi sanajan kitu, Bp. Jainudin bisa diwakilan ku Ibu Endah, salah sahiji seler kulawargana.
“Bp. Jainudin teh salah sahiji katurunan Syeh Rama Haji Irengan.” Kitu ceuk Ibu Endah bari ngasongkeun suguh anu rada aneh. Aneh soteh pedah ngaranana ‘Angling Dharma’, ari rupana mah da teu beda jeung sabangsaning wajit. Ibu Endah oge nembongkeun potret Bp. Jaenudin anu keur dileler pangajen ku presiden Habibi.
Balong karamat Darmaloka dijadikeun salah sahiji obyek wisata Kuningan. Tempatna moal hese diteangan, sabab aya di jalur utama jalan Cirebon-Kuningan-Ciamis.
Upama ti Cirebon mah anggangna kurang leuwih 48 KM. Kaendahan alam jeung lingkunganna ngajadikeun hiji panarik pikeun para wisatawan anu ngider kota Kuningan. Teu aneh lamun balong Darmaloka sok disebut ‘The beauty of lotus in the cracking water‘ (Endahna kembang tarate dina cai anu wening).***

robotstxt: allowed

filter: keep


text: 1Upama aya hiji dulur anu bentrok jeung baturna, na wanieun menta tulung ka anu teu baroga bebeneran, supaya perkarana dibereskeun? Na lain kudu menta tulung ka papada umat Allah? 2Naha aranjeun teu terang, yen umat Allah teh baris ngahakiman dunya? Lamun aranjeun boga hak mutus perkara sadunya, lain boga oge kakawasaan mutus perkara leuleutikan? 3Naha henteu terang, yen urang baris ngahukuman para malaikat? Atuh sumawonna kana perkara-perkara anu sapopoe! 4Ku sabab eta, naha urusan-urusan kitu-kitu bae make dipasrahkeun ka nu teu aya patalina jeung jamaah? 5Ieu hal kapaksa diomongkeun, supaya aranjeun era. Naha di antara aranjeun teu aya anu sanggup mutus perkara dulur pada dulur? 6Na pantes dulur jeung dulur nyiar kaadilan ka pihak anu teu boga iman? 7Ku ayana peperkaraan papada dulur bae ge, sidik yen aranjeun teh gagal. Naon sababna, aranjeun euweuh nu daek wayahna meunang kateuadilan? 8Kalah ka teu adil jeung ngarugikeun dulur sorangan! 9Naha henteu terang, yen anu teu adil teh, teu aya bagianana di Karajaan Allah? Poma, ulah sasar! Nu ngaranyed, nu nyembah brahala, nu jinah, nu sapatemon jeung pada lalaki, 10nu maling, nu kumed, pamabokan, nu mitenah, jeung tukang tipu, moal meunang asup ka Karajaan Allah. 11Kalakuan-kalakuan anu teu balener saperti kitu teh, bareto, aya di aranjeun. Sukur, ayeuna mah, aranjeun geus beresih dikumbah, disucikeun, sarta geus diangken bener ku karana jenengan Isa Al Masih, Gusti Jungjunan urang, jeung ku Ruh Allah Pangeran urang. 12Naon oge, pikeun simkuring mah, wenang; tapi tangtu, teu kabeh mangpa'at. Papadaning sagala wenang ge, simkuring mah embung nepi ka nyandu. 13Kadaharan teh pikeun beuteung; beuteung pikeun kadaharan; tapi duanana, ku Allah bakal dileungitkeun. Ari badan teh lain pikeun dipake lacur, tapi sanggakeuneun ka Gusti, sarta Gusti pikeun badan. 14Allah anu geus ngagugahkeun Gusti Jungjunan urang tina pupus-Na, oge baris ngahudangkeun badan urang ku pangawasa-Na. 15Na teu terang, yen badan aranjeun teh anggahota salira Al Masih? Na simkuring kudu nyokot eta anggahota salira Al Masih, sina jadi jelema palacuran? Teu wararantun teuing! 16Na teu terang, yen sapatemon jeung awewe palacuran teh hartina nunggalkeun badan jeung manehna? Kapan ceuk Kitab oge: ‘Duanana bakal jadi sadaging.’ 17Sabalikna, sing saha anu nunggalkeun diri ka Al Masih, tangtu sa-roh jeung Anjeunna. 18Baidkeun lacur teh! Dosa-dosa sejenna anu dipilampah ku manusa, kabeh dosa ka nu sejen. Tapi ari lacur mah dosa ka badan sorangan. 19Naha teu terang, yen badan aranjeun teh jadi panglinggihan Ruh Allah; Ruh paparin ti Allah, anu ngancik di diri aranjeun? Na teu rarumasa, yen aranjeun teh lain milik aranjeun sorangan? 20Aranjeun teh geus meunang nebus, geus dilunasan. Ku sabab eta badan teh kudu dipake pikeun kamulyaan Allah.


text:
Tes..Tes.. balik lagi di http://azkadz.blogspot.com! Thanks ya, buat semua pengunjung azka blog. Sekarang, aku akan share biografi bahasa sunda. Mungkin banyak yang bingung gimana cara membuat biografi, tapi dengan bahasa Sunda? Nah, untuk itu, sekarang saya akan share contohnya, semoga bisa membantu.
Bacharuddin Jusuf Habibie
Prof. DR (HC). Ing. Dr.
Sc. Mult. Bacharuddin Jusuf Habibie atawa dipikawanoh minangka BJ Habibie lahir
di Paré-paré Sulawesi Selatan (Sulawesi Kidul) tanggal 25 Juni 1936. Anjeunna
ngarupakeun putra ka opat tina dalapan bersaudara pasangan Alwi Abdul Jalil
Habibie sareng RA. Tuti Marini Puspowardojo. Saatos ngajabat jadi wakil
presiden, anjeunna ngajabat jadi presiden Indonesia katilu, saatos Soeharto
ngundurkeun jabatanna. Ti leuleutik Habibie tos nunjukeun kapinterannana sareng
samangatna kana ilmu pengetahuan hususna fisika. Habibie neraskeun pangajaranna
ka SMAK Dago, Bandung. Habibie jadi sosok paforit di sakolana. Saatos lulus
tina SMA, Anjeunna kuliah di Universitas Indonesia di Bandung, (ayeuna ITB).
Tuluy ngalanjutkeun kuliahna ka Rhenisch
Wesfalische Tehnische Hochscule – Jerman dina taun 1955. Dibiayaan ku indungna,
Habibie ngahabiskeun 10 taun keur nyeleusaikeun kuliah S-1 nepi S-3 di
Aachen-Jerman, jurusan disain jeung konstruksi pesawat terbang dina fakultas
teknik mesin.
Habibie
nikah sareng babaturan SMA-na nyaeta Hasri Ainun Besari dina taun 1962, sareng
dikaruniaan dua urang anak. Sareng istrina, Habibie hirup di Jerman. Saatos
lulus kuliah S-3 jeung meunang predikat summa
cum laude Habibie kerja di Messerschmitt-Bölkow-Blohm atawa MBB Hamburg.
Tina awalna ngajabat jadi kapala panilikan sareng panegmbangan dina analisis
kapal terbang, nepika jadi Vice President sakaligus Direktur
Teknologi di MBB periode 1973-1978. Di Jerman, Habibie nyumbang loba pisan ilmu
anu digunakeun dina ilmu pangaweruh kapal terbang. Salah sahijina nyaeta “Habibie
Factor“, “Habibie Theorem” sareng “Habibie Method“.
Dina
taun 1974 Habibie uwih ka Indonesia. Di Indonesia Habibie loba pisan dibere
amanah ku alm presiden Soeharto sangkan jadi menteri jeung mimpin industri teknologi. Salah sahijina nyaeta Habibie ngajabat jadi Menristek sakaligus ngarangkap
jadi Katua Badan Pengkajian sareng Penerapan Teknologi (BPPT).
Loba kontropersi dina kahirupan Habibie saatos aya
di Indonesia. Loba anu ngadukung, sareng teu saeutik oge anu teu ngadukung.
Contona nyaeta Habibie visina, nyaeta ngajieun Indonesia jadi negara industri
teknologi tinggi. Strategi pembangunan anjeunna nyaeta ngahontal tina nagara
agraris kana nagara teknologi industri anu geus maju. Loba nagara luar anu
protes tina visi Habibie, atanapi, menurut anjeunna industri anu maju bakalan
ngamudahkeun system agraris (Partanian) Pikiran Habibie ieu di dukung ku
Presiden Soeharto. Saatos 20 tahun ngajabat jadi Menristek ahirna dina 11 Maret 1998, Habibie kapilih jadi Wakil Presiden RI ka-7
anu mangrupa hasil Sidang Umum MPR. Dina 21 Mei 1998 Presiden Soeharto
ngundurkeun diri, tuluy digantikeun ku wakilna nyaeta bapa Habibie.
Habibie
mimpin nagara Indonesia dina masa krisis ekonomi. Atanapi, anjeunna tiasa
ngamajukeun bangsa Indonesia tina masa krisis ngagunakeun strategi ekonomina.
Harga tuker dollar anu awalna Rp15.000,- per dollar jadi Rp7.000,- per
dollarna. Ku kituna habibie dibere gelar Master
of Economic. Loba pisan anu ngeritikan anjeunna pas ngajabat jadi presiden.
Atanapi anjeunna tiasa ngabuktikeun anjeunna teh tiasa mimpin Indonesia.
Habibie oge boga julukan lain nyaeta “bapa demokrasi Indonesia” kusabab
anjeunna teh tiasa ngabangun sistim demokrasi di Indonesia jadi leuwih alus.
Anjeunna ngajieun konsep anu leuwih jelas kana sistem demokrasi. Konsep ieu
diimplementasikeun lewat :
·
Kebebasan multi partai dalam pemilu
(UU 2 tahun 1999)
·
Undang Undang anti monopoli (UU 5
tahun 1999)
·
Kebijakan Independensi BI agar bebas
dari pengaruh Presiden (UU 23 tahun 1999)
·
Kebebasan berkumpul dan berbicara,
(selanjutnya masyarakat lebih mengenal istilah demonstrasi)
·
Pengakuan Hak Asasi Manusia (UU 39
tahun 1999)
·
Penghormatan terhadap badan badan
hukum dan berbagai institusi lainnya yang dibentuk atas prinsip demokrasi
·
Jsb.
Kahirupan
jadi saurang Presiden teu ngajieun Habibie jadi urang anu ninggalkeun ibadah.
Anjeunna taat ngajalankeun ibadah, teu wae anu wajib, anu sunah oge tara hilap
dalaksanakeun, supados shaum senen-kemis. Habibie boga jasa anu badag dina
pendirian ICMI (Ikatan Cendikiawan Muslim Indonesia) dina 7 Desember 1990. ICMI
nyaeta organisasi anu nampung cendikiawa-cendikiawan muslim sangkan tiasa
ngabangun sareng ngamajukeun bangsa Indonesia. ICMI boga bank sareng Koran
sorangan anu dinamian Republika. Habibie mimpin Indonesia teu lami, anjeunna
mangrupa presiden anu masa jabatanna paling gancang nyaeta 517 dinten. Saatos
Habibie teu ngajabat jadi presiden, Anjeunna leuwih loba hirup di Jerman.
Atanapi, Habibie tetep aktip di Indonesia. Habibie jadi panasehat presiden keur ngawal proses demokratisasi di Indonesia lewat
organisasi Habibie Center.
Sumber :
·
Wikipedia.org


text:
ISO 3166-1
ISO 3166-1 nyaéta bagian ti ISO 3166, sistim pangkodean standar keur ngaran nagara. Ngawitan dipublikasikeun taun 1974 ku International Organization for Standardization mangrupa tilu kode nu béda-béda keur tiap nagara:
- ISO 3166-1 alpha-2, sistim dua-karakter alfabét anu umum dipaké di Top Level Domain internét.
- ISO 3166-1 alpha-3, sistim tilu-karakter alfabét.
- ISO 3166-1 numeric, sistim tilu-digit numerik nu digunakeun ku divisi statistik PBB.
Hiji nagara umumna meunang kode anyar lamun ngarobah ngaran. ISO 3166-1 lain mangrupa hiji-hijina kode nagara standar. Komite Olimpiade Internasional jeung FIFA ngabogaan sistim kode nagara sorangan.
Nepikeun ka kiwari, aya 243 nagara jeung wilayah anu ngabogaan kode nagara ISO 3166-1.
Tabel[édit | sunting sumber]
Tabel pangkodean dina ISO 3166-1.


text:
Jerry Yang
Jerry nyaéta usahawan Amerika-Taiwan anu ngadegkeun Yahoo! Inc, babarengan jeung David Filo, sarta Ketua Pagawé Eksekutif pikeun sarikat kasebut.[1] Manéhna ogé mangrupa salah sahiji ti dua Ketua Yahoo! sarta pengarah lembaga syarikat.[1] Dina taun 2007, kakayaanana kira-kira bernilai 2,2 juta dolar AS ditempatkeun minangka jelema anu ke-432 pangbeungharna di dunya, nurutkeun majalah Forbes.[1] Jerry dilahirkeun dina taun 1968 di Taipei, Taiwan, kalayan ngaran Anu Chih Yuan.[1] Dina umur 10 taun, manéhna "saukur" saurang imigran ti Taiwan.[1] Babarengan ibu sarta adina, maranéhanana hijrah sarta netep di San Jose, California, Amérika Sarikat.[1] Bapana geus maot dina waktu manéhna anyar umur dua taun.[1] Waktu manéhna kahiji asup sakola di San Jose, manéhna ngan ngabogaan hiji kosakata basa Inggris, shoe (sapatu).[1] Sabot nginjek dewasa, Anu kuliah di Stanford Universiry dina taun 1990, sarta meunangkeun gelar sarjana ngora sarta master dina waktu 4 taun.[1] Dina ahir taun 1993, Jerry nuluykeun atikan program Ph.D. di Electrical Engineering Stanford University.[1] Di dinya, Jerry Anu berkenalan jeung balad sakampusna David Filo.[1] Liwat pertemanan babarengan David Filo, Jerry Anu mimitian mikaresep kagiatan surfing di internet, nepi ka méakkeun waktuna berjam-jam aya di hareup komputer, balukarna, aktivitas diajar maranéhanana terbengkalai.[1]
Dina waktu ngalakonan kagiatan surfing, maranéhanana mindeng kasulitan néangan hiji hal anu maranéhanana butuhkeun di dunya maya ieu.[1] Ku kituna dina bulan Pebruari 1994, maranéhanana mimitian getol ngumpulkeun link-link kalayan nyieun indéks luhur loka-loka ramat favoritna.[1] Kagiatan ieu maranéhanana dipigawé di trailer di kampus Stanford University.[1] Dina waktu singget, maranéhanana geus leuwih loba méakkeun wayah pikeun nyieun link-link loka favorit tinimbang nyieun desertasi program doktor anu tengah maranéhanana tempuh.[1] Pamustunganana, list mangrupa link ti loka anu geus maranéhanana kapanggih tuluy di jieun jadi panjang teuing sarta loba teuing, ku kituna maranéhanana ngabagina jadi kategori-ketegori.[1] Waktu kategori-kategori éta ogé henteu minuhan, dijieun ogé sub-subkategori.[1] Éta pisan mimiti mula lahirna konsép ti pembuatan Yahoo!.
Dina waktu mimiti dijieun, maranéhanana méré ngaran lokana Jerry`s Guide to the World Wide Ramat, tapi ngaran kasebut panjang teuing pikeun ngaran hiji loka.[1] Saterusna sanggeus néangan ngaran anu dianggap alus di jero direktori anu maranéhanana jieun, maranéhanana mutuskeun pikeun ngagunakeun ngaran Yahoo, anu mangrupa singgetan ti yet another hierarchical oficious oracle.[1] Tujuan mimiti ti pembuatan loka éta téh minangka pakakas pikeun néangan hiji hal di internet atawa search engine.[1] Dina awalna, maranéhanana maké pikeun kapentingan pribadi, tapi tétéla maranéhanana saterusna nyadar yén indéks loka anu maranéhanana susun bisa dipaké ku batur minangka titik pijak kahiji menyusur situs jaringan.[1] Nu datang loka ieu ogé beuki loba sarta meunang pangbagéa rongkah ku pamaké Internet.[1] Nyaho loba jelema anu ngaksés Yahoo!, ku kituna jadi ogé maranéhanana nyieun database anu teratur sarta ngamekarkeun sarupaning software mesin pencari pikeun ngajalankeunana.[1]
Alatan tacan aya modal, maranéhanana ngamangpaatkeun komputer-komputer milik universitas pikeun kagiatan ieu.[1] Data ditunda di komputer Jerry Anu anu miboga nickname "Akebono".[1] Keur mesin pencari ditempatkeun di komputer David Filo anu ber-nickname "Konishiki".[1] Kadua nickname kasebut dicokot ti ngaran-ngaran tukang gulat kaceluk Hawaii pujaan maranéhanana.[1] Dina usum gugur taun 1994, situs maranéhanana mimitian meunangkeun rekor hit saloba 1 juta nu datang unggal poé.[1] Éta pisan anu nyieun infrastruktur jaringan komputer di universitas terbebani traffic anu badag.[1] Teu heran lamun para pajabat universitas ménta duanana pikeun nyéwa server (hosting) di luar pikeun ngajalankeun "bisnis" maranéhanana éta, ambéh leuwih sabaraé deui.[1]
Kiwari, Yahoo! geus jadi pausahaan dunya anu usik di widang komunikasi, komérsial, sarta média berbasis internet.[1] Saban bulanana aya 232 juta pamaké Internet di sakum dunya anu ngagunakeun jasa pangladén Yahoo!, mimitian ti mesin pencari, portal, surélék haratis, bisnis online, nepi ka pembuatan sarta penyewaan tempat loka.[1] Jaringan Yahoo! anu berkantor puseur di Sunnyvale, California, AS ieu geus nangtung di 25 lokasi anu sumebar di benua Éropa, Asia, Amérika Latin, Australia, Kanada, sarta tangtu waé Amérika Sarikat.[1] Hasilna kauntungan badag ogé dihasilkeun ku Jerry Anu babarengan Yahoo! Anu ngajadikeun saurang imigran Taiwan kasebut jadi saurang miliarder. [1] Di bisnis search engine, yahoo masih éléh populér jeung Google anu dimekarkeun ku Sergey Brin sarta Larry Page.[1] Google ayeuna masih menduduki penclut bisnis search engine sarta layanan internet dunya.[1] Nurutkeun Fortune.com, kakayaan lalaki kalayan ngaran pituin Anu Chih-yuan ieu dina taun 2000 kira-kira 5,85 milyar dolar AS.[1] Imah ancikna dibeuli saharga 1,9 juta dolar AS, perenahna di Los Altos, wewengkon kulon San Jose jeung lima kamar saré sarta tetempoan ka arah Teluk San Fransisco.[1] Cacak kitu, manéhna teu poho dina almamaterna.[1] Babarengan David Filo, manéhna nyumbang 2 juta dolar AS pikeun almamaterna kasebut.[1] Yahoo sempet baris meuli Facebook anu waktu éta anyar kénéh dimekarkeun ku Mark Zuckerberg.[1] Tapi transaksi gagal sarta ayeuna Facebook geus ngaleuwihan keberhasilan Yahoo sorangan.[1] Kamentrian Riset jeung Teknologi sarta Google, Yahoo, Microsoft, jeung komunitas teknologi informasi jeung komunikasi dalam nageri berkomitmen pikeun gawe bareng dina ningkatkeun akses masyarakat Indonesia kana TIK.[2]


text:
Prasasti Kawali
Prasasti Kawali nujul sakumpulan prasasti (sahanteuna aya genep) nu kapanggih di Kabuyutan Astana Gedé di Kawali, Ciamis, Jawa Kulon. Prasasti ieu migunakeun basa jeung aksara Sunda Kuna (Kaganga). Najan teu mibanda candrasangkala, tina prasasti Kawali I bisa dikira-kira asalna dumasar ngaran raja nu disebut dina éta prasasti.
Dumasar babandingan jeung titinggal sajarah lianna, kayaning Carita Parahyangan jeung Pustaka Rajya-rajya i Bhumi Nusantara, bisa cindekkeun yén prasasti Kawali I mangrupakeun sakakala atawa pangéling-ngéling ka Prabu Niskala Wastu Kancana (Prabu Raja Wastu), nu ngadaton karajaan Sunda ti Kawali, putra Linggabuana nu gugur nalika perang Bubat.
Daptar eusi
Prasasti Kawali I[édit | sunting sumber]
Prasasti Kawali I mibanda tulisan di dua sisi, nyaéta di bagian beungeut jeung bagian sisi nu kandel.
Tulisan di bagian beungeut prasasti (per baris):
- nihan tapa kawa-
- li nu sang hyang mulia tapa bha-
- gya parëbu raja wastu
- mangadeg di kuta kawa-
- li nu mahayuna kadatuan
- sura wisesa nu marigi sa-
- kuliling dayeuh. nu najur sakala
- désa aja manu pandeuri pakéna
- gawé ring hayu pakeun heubeul ja-
- ya dina buana
Tulisan di bagian sisi nu kandel (per baris):
- hayua diponah-ponah
- hayua dicawuh-cawuh
- inya neker inya angger
- inya ninycak inya rempag
-
- "Ieu tapak di Kawali ti tapa Sang Hyang Mulia Prabu Raja Wastu anu maréntah di Kawali, nu geus mapaésan kadatuan Surawisésa, nu marigi sakuriling dayeuh, nu ngamakmurkeun sakabéh wilayah. Pikeun nu rék datang, geura paké gawé nu rahayu sangkan lila jaya dunya."
-
- "Ulah diruksak!
- Ulah samena-mena!
- Mun dipiara bakal angger
- Mun ditincak bakal rempag"
Prasasti Kawali II[édit | sunting sumber]
Prasasti Kawali III[édit | sunting sumber]
Prasasti Kawali IV[édit | sunting sumber]
Prasasti Kawali V[édit | sunting sumber]
Prasasti Kawali VI[édit | sunting sumber]
Transkripsi Darsa, 1998 Ini Preting galna nu atis ti rasa aya ma nu ngeusi dayeuh baweu ulah botoh bisi kokoro " Inilah amanat dari mendiang yang telah sempurna, bagi siapapun yang tinggal di negeri ini, jangan serakah karena akan menimbulkan kesengsaraan/penderitaan/kemiskinan."
Bacaan Salajengna[édit | sunting sumber]
- J. G. de Casparis. 1975. Indonesian Paleography.
- Yoséph Iskandar. Sejarah Jawa Barat: yuganing rajakawasa. Geger Sunten, Bandung.
- Richadiana Kartakusuma. 2005. Situs Kawali: ajaran Sunda dalam tradisi mégalitik? dina Sundalana 4: 41-64. Pusat Studi Sunda, Bandung.


text:
Daun
Dina botani, daun téh salasahiji organ di bagéan luhur tutuwuhan nu miboga fungsi pikeun fotosintésis. Pikeun tujuan ieu, daun téh bentukna datar/cépér tur ipis, sangkan sél-sél nu ngandung kloroplas (jaringan klorénkim) kasorot ku cahya (panonpoé), sarta nyerep/nembus kana jaringanana. Dina kalolobaan tutuwuhan, daun ogé mangrupakeun tempat lumangsungna réspirasi, transpirasi, jeung gutasi. Daun bisa neundeun dahareun jeung cai, sarta, pikeun sababaraha tutuwuhan lian ogé mibanda pancén lianna deui.
Daptar eusi
Anatomi[édit | sunting sumber]
Daun tangkal kembangan nu lengkep diwangun ku petiola (watang daun), lamina (lambaran daun), jeung stipula. Tempat napelna petiola kana watang disebut axil daun. Teu sakabéh tutuwuhan daunna lengkep kawas kitu. Dina sababaraha spésiés, stipulana teu écés atawa sama sakali euweuh, euweuh petiolaan, atawa lambar daunna teu laminar (datar).
Daun téh mangrupakeun salah sahiji organ tutuwuhan nu ilaharna diwangun ku sababaraha jaringan:
- épidermis nu mungkus beungeut luhur jeung handap
- klorénkim interior nu disebut mésofil
- rangka véna (jaringan pembuluh).
Épidermis[édit | sunting sumber]
Épidermis mangrupakeun kelompok sél luar multilapis nu ngabungkus daun, nu jadi wates antara tutuwuhan jeung dunya luar. Épidermis mibanda sababaraha pancén: ngajaga sangkan cai teu leungit, ngatur panukeuran gas, sékrési sanyawa métabolik, jeung--dina sababaraha spésiés--pikeun nyerep cai. Lolobana mah daun téh mibanda anatomi dorsoventral: beungeut luhur (adaxial) jeung handap (abaxial) nu wanda jeung pancénna bisa béda.
Épidermis ilaharna transparan (sél épidermal teu ngandung kloroplas) sarta dilapis ku kutikula nu ngandung lilin pikeun ngahambat nyaabna cai. Kutikula ieu biasana mah leuwih ipis di épidermis bagian handap, sarta leuwih kandel dina daun nu hirup di wewengkon nu iklim garing.
Morfologi[édit | sunting sumber]
Karakter luar daun (kayaning bentuk, margin, bulu, jsb.) téh penting pikeun nangtukeun spésiés tutuwuhan. Struktur ieu téh mangrupakeun hasil ngaluyukeun (adaptasi) ka kaayaan lingkunganana.
Daun bisa digolongkeun ku rupa-rupa cara, sedengkeun tipeuna biasana mah luyu jeung ciri spésiésna, najan aya sababaraha spésiés nu ngahasilkeun leuwih ti hiji tipeu daun. Istilah-istilah nu patali jeung gambaran morfologi daun dipidangkeun di Wikipustaka.
Istilah[édit | sunting sumber]
Margin (sisi)[édit | sunting sumber]
Margin daun mangrupakeun ciri genus sarta ngabantu pikeun nangtukeun spésiésna:
Adaptasi[édit | sunting sumber]
Sangkan bisa tetep hirup di lingkungan anu beurat, daun bisa ngaluyukeun manéh ku sababaraha cara:
- Bulu na beungeut daun pikeun 'néwak' kalembaban di nu cuaca garing, sangkan teu loba teuing nyaab
- Leaves rustle to move humidity away from the surface reducing the boundary layer resistance between the leaf and the air.
- Plant prickles are modified clusters of epidermal hairs
- Dilapis lilin sangkan teu loba teuing nyaab
- Small, shiny leaves to deflect the sun's rays
- Ngandelan pikeun neundeun cai (misalna cocor bébék)
- Change to spines instead of laminar (blade) leaves (e.g. cactus)
- Shrink (to phyllodes) or disappear (with the appearance of cladodes), as photosynthetic functions are transferred to the leaf stem (Acacia species)
- Robah bentuk sangkan teu pati katebak angin
- Leaves to trap insects (e.g. pitcher plant)
- Change to bulb parts to store food (e.g. onion)
- Ngahasilkeun minyak aromatik pikeun ngusir hérbivora (misalna ékaliptus)
- Protect as spines, which are modified leaves.
- Ngarobah kelir pikeun ngirut serangga jeung manuk (misalna Poinsettia).


text:
SOAL ULANGAN BAHASA SUNDA SD KELAS VI
Assalamu’alaikum Wr. Wb.
Kasadaya murid kelas opat SD Al-Irsyad Al-Islamiyyah, dina dinten sabtu kaping 28 Agustus 2010 kedah nyandak alat kabersihan.
Alat kabersihan nu kedah dicandak nya eta sapu, lap, ember, sareng seserok. (pilih salah sahiji wae) tong hilap unggal murid kedah nyandak.
Haturnuhun kana perhatosana.
Wassalamu’alaikum Wr. Wb.
Pupuhu kelas 4
SD Al-Irsyad Al-Islamiyyah
Anto Sunarto
A.Pikeun ngajawab soal nomor 1 – 5 baca heula beware di luhur!
1.Kasaha eta bewara teh di tepikuen ?
2.Dinten naon murid kedah nyandak alat kabersihan ?
3.Alat kabersihan naon wae nu aya di bewara tadi ?
4.Kaping sabaraha murid kedah nyandak alat kebersihan ?
5.Saha nungadamel eta bewara ?
B.Tandaan kucakra (x) dina aksara a, b, c, atawa d di hareupeun jawaban nu bener!
6.“Deni nyandak buku ka sakola”
Kecap nu jadi jejer dina kalimah diluhur nyaeta ….
a. Deni b. nyandak c. buku d. kasakola
7.Harti kecap tina mantangul nyaeta …
a. dahareun b. kaliwat c. ngabadung d. kacida
8.“Dodi meuli es”
Kalimah di luhur kagolong kana kalimah …
a.salancar jembar c. ngante’t satata
b.salancar basajan d. ngante’t sume’le’r
9.anu kaasup tutuwuhan nyaeta …
a.ucing b. raplesia arnoldi c. kukupu d. oray
10.“Wanti nyokot duit … mesin ATM”
Kecap pangantet nu cocog keur kalimah di luhur …
a.Tina b. keur c. ti d. dina


text:
Kota Tasikmalaya
- Pikeun artikel kabupatén kalayan ngaran nu sarua, tempo Kabupatén Tasikmalaya.
Kota Tasikmalaya nyaéta hiji kota di Propinsi Jawa Barat, Indonésia. Ayana 106 km wétaneun Kota Bandung, wilayah kota ieu terbentang ti kacamatan Indihiang di beulah kulon nepi ka kacamatan Cibeureum di beulah wétan. Kota Tasikmalaya kawengku ku 8 kacamatan, nu dibagi deui kana sajumlah kalurahan jeung désa.
Saméméhna, kota ieu mangrupakeun ibukota Kabupatén Tasikmalaya, tuluy ditingkatkén jadi kota administratif, sarta ti tanggal 21 Juni 2001 ditetepkeun jadi kota ngaliwatan Undang-undang Nomor 10 Tahun 2001.
Tasikmalaya miboga poténsi nu can dikembangkeun sacara maksimal misalna industri bordél nu geus bisa diékspor tapi teu aya hiji ogé tempat pamasaran nu terpadu di kotana. Kiwari kota ieu keur berkembang jadi salasahiji puseur perdagangan di Jawa Barat.
Tasikmalaya kasohor minangka kota santri, hususnya dina mangsa saméméh 1980-an sabab ampir di sakabéh wilayah ieu sumebar pondok pasantren nu ngajarkeun agama Islam, malah mah geus nglahirkeun tokoh pajoangan nasional di antarana nyaéta K.H. Zaenal Mustofa.
Mantan béntang bulutangkis putri Indonésia, Susi Susanti, asalna ti kota ieu.
Batas kota[édit | sunting sumber]
Kota tasikmalaya gaduh batas batas nyaeta :
- Palih kulon : Kabupaten Tasikmalaya
- Palih kaler : Kabupaten Ciamis
- Palih wetan : Kabupaten Tasikmalaya
- Palih kidul : Kabupaten Tasikmalaya


text:
Kabupatén Bondowoso
Kabupatén Bondowoso nyaéta hiji kabupatén di Propinsi Jawa Wétan, Indonésia. Ibukotana nyaéta Bondowoso. Kabupatén ieu wawatesan jeung Kabupatén Situbondo di kalér, Kabupatén Banyuwangi di wétan, Kabupatén Jember di kidul, sarta Kabupatén Probolinggo di kulon. Ibukota kabupatén Bondowoso aya di pasimpangan jalur ti Besuki jeung Situbondo nu ka Jemberkeun.
Daptar eusi
Geografi[édit | sunting sumber]
Kabupatén Bondowoso bisa dibagi jadi tilu wewengkon: Wewengkon kulon mangrupa pegunungan (bagian ti Pegunungan Iyang), bagian tengah mangrupa dataran luhur sarta bergelombang, bagian wétan mangrupa pagunungan (bagian tina Dataran Luhur Ijen). Bondowoso mangrupakeun hiji-hijina kabupatén di wewengkon Tapal Kuda anu henteu ngabogaan gurat basisir.
Babagian administratif[édit | sunting sumber]
Kabupatén Bondowoso diwangun ku 20 kacamatan, anu dibagi deui jadi 185 désa sarta 10 kalurahan. Puseur pamaréntahan di Kacamatan Bondowoso.
Nu nyicingan[édit | sunting sumber]
Suku Jawa sarta Suku Madura nyaéta suku mayoritas anu cukup dominan di Bondowoso. Kalolobaan nu nyicingan boga pakasaban agraris.
Paekonomian[édit | sunting sumber]
Tatanén sarta perkebunan nyaéta sektor perekonomian pangpentingna kabupatén ieu. Bondowoso ngabogaan pabrik gula di Prajekan. Industri karajinan kuningan perenahna di Désa Jurang Sapi, Wonosari.
Pariwisata[édit | sunting sumber]
Objek wisata andelan Bondowoso nyaéta Agrowisata Kawah Ijen anu perenahna 70 km arah tenggara dayeuh Bondowoso. Sajaba ti midangkeun pesona kawah, réa obyek wisata séjén di sakurilingna, diantarana Curug Kawah Wurung sarta Pemandian Damar Wulan.
Kadaharan has[édit | sunting sumber]
Kadaharan has Bondowoso nyaéta peuyeum amis Bondowoso, anu umumna diwadahan bèsèk (anyaman tina awi nu ngawangun kotak).


text:
Kota Jakarta Barat
Jakarta Barat nyaéta salasahiji kota di béh kulon Daérah Khusus Ibukota Jakarta. Di kaléreun Jakarta Barat wawatesan jeung Jakarta Utara, di wétaneunnana jeung Jakarta Pusat, di kiduleunnana jeung Jakarta Selatan sarta di kuloneunnana jeung Tangerang.
Kacamatan di Jakarta Barat[édit | sunting sumber]
- Taman Sari, Jakarta Barat
- Tambora, Jakarta Barat
- Grogol Petamburan, Jakarta Barat
- Palmérah, Jakarta Barat
- Kebon Jeruk, Jakarta Barat
- Kembangan, Jakarta Barat
- Cengkaréng, Jakarta Barat
- Kalideres, Jakarta Barat


text:
Guru
Guru asalna tina basa Sangsekerta anu hartina pangagungan, pangutamana, pangpentingna, pangpangna.[1]
Tugas Guru[édit | sunting sumber]
Daoed Yoesoef (1980) ngébrehkeun yén guru miboga tilu tugas pokok nya éta tugas profesional, tugas manusiawi, jeung tugas kamasarakatan (sivic mission).[2] Lamun dipatalikeun jeung kabudayaan, tugas anu kahiji nya éta patalina jeung logika jeung éstétika, tugas kadua jeung katilu patalina jeung étika.[2]
Sajarah Guru[édit | sunting sumber]
Dina jaman baheula guru nyicingan peranan-peranan penting dina ngajalankeun jeung ngendalikeun pimpinan nagara jeung karajaan. Dina sajarah Mesir kuno, guru diartikeun salaku filosof anu jadi panaséhat raja. Ucapana jadi pedoman dina mingpin nagara. Sedengkeun dina jaman falsafah Yunani, ''Socrates'', ''Plto'' jeung [[Aristoteles] nya éta guru-guru anu mangaruhan kana sajarah Yunani. Ku sabab kitu, para filosof Arab ngebréhkeun yén Aristoteles salaku guru nu munggaran. Sedengkeun ''Al-Farabi'', jalma anu paling nyaho kana falsafah Aristoteles anu dibéré gelar guru kadua.[3] Dina sajarah Islam, wangenan guru nya éta ulama. [4] Sanggeus nagara Islam sumebar, disiapkeun jalma-jalma nu tangtu pikeun ngajarkeun Islam ka barudak, rumaja atawa ka jalma kolot.[4] Sajarah mekarna sakola dina Islam nembongkeun yén pendidikan Islam di pondok-pondok, madrasah.[4] Harti guru jadi béda ku sabab ayana pangaruh ti panjajah.[4] Contohna panjajah Walanda di nusantara. Ku ayana sakola Walanda di nagri ieu.[4] Wangenan guru rubah deui sanggeus Indonésia merdéka. Sanggeus merdéka, ayana tujuan-tujuan anu lain salain nyiptakeun tanaga gawé jeung pagawé.[4]
catetan[édit | sunting sumber]
- ↑ [Danadibrata,R.A.(2006).Kamus Basa Sunda.Bandung: Kiblat Buku Utama.]
- ↑ a b PENDIDIKAN DAN MASYARAKAT (Dicutat tanggal 2 November 2011)
- ↑ Langlung, Hasan.(1995).Manusia dan Pendidikan, suatu analisa psikologi dan pendidikan.Jakarta: Al-Hussna Dzikra.kaca 228
- ↑ a b c d e f Sejarah Guru dan Pengertiannya (Dicutat tanggal 2 November 2011)


text:
D'Cinnamons
D'Cinnamons nya éta grup musik unplugged asal Bandung, Indonesia anu dibentuk taun 2004 ku Diana Widoera alias Dodo (Vokal & Gitar Akustik), Ismail Bonaventura alias Bona (Gitar Akustik & Backing Vocal), jeung Louise Laura Lalitanaya alias Laut (Bass Akustik & Backing Vocal)[1][2]. Awalna, ieu grup musik dingaranan Irish Coffee anu personilna 5 jalma[1]. Irish Musik sok manggung ti hiji kafé ka kafé séjénna di Bandung, tapi ahirna bubar, terus sésa personilna anu tiluan ngabentuk D'Cinnamons[1]. Tisaprak jadi D'Cinnamons, Dodo saparakanca mulai serius pikeun nyieun lagu jeung album[1]. Kasempetan pertama datang ti radio paramuda Bandung anu méré kasempetan pikeun nyieun acara kalayan ngaran D'Cinnamons[1]. Ieu acara mengudara ti bulan Januari nepi ka Juni taun 2005, tina ieu acara, D'Cinnamons jadi loba nu mikaresep[1].
Diskografi[édit | sunting sumber]
Album Good Morning! dirilis awal 2007, eusina 10 lagu anu sakabéhna dijieun ku D'Cinnamons[2]. 60% maké basa Inggris, jeung 40% maké basa Indonesia, lagu-laguna diantarana: Loving You”, “Kuyakin Cinta”, “Mayday! I’m In Love!”, Good Morning, Semua yang Ada, Supergirl, Tak Takut!, So Would You Let Me Be …, I.M.U.L, jeung I Love You[2]. Album kaduana nya éta Cintapucino anu dirilis taun 2007, diteruskeun ku single Galih dan Ratna (dua sejoli)[2]. Terahir, D'Cinnamons ngarilis single Damai tapi Gersang[2].
Personil[édit | sunting sumber]
-
Dodo D'cinnamons.jpg
Dodo D'Cinnamons
-
Bona D'Cinnamons.jpg
Bona D'Cinnamons


text:
Rohde & Schwarz
Rohde & Schwarz (IPA: [ʁoːdə ʊnt ʃvaʁts] dina basa Jerman; pronunsiasi anglik [ɹoʊdə ənd ʃwɔ(ɹ)ts]) nyaeta hiji kelompok pausahaan bebas nu husus bagerak dina widang elektronika. R & S mangrupakeun panyadia solusi kasohor dina widang ngetes jeung ngukur, siaran, monitoring radio, jeung radiolocation, oge komunikasi radio misi kritis. Ti saprak ngadegna leuwih ti 75 taun ka tukang, Rohde & Schwarz geus mibanda eksistensi global sarta jaringan layanan di leuwih ti 70 nagara. R & S boga kurang leuwih 7200 karyawan tur meunang revenue € 1.4 miliar dina taun buku samemehna. Puseur pausahaanana aya di Munich, Jerman.
Pausahaan ieu mimitina diadegkeun ku Dr. Hermann Schwarz jeung Dr. Lothar Rohde nu pinanggih nalika masih jadi mahasiswa salila diajar di Jena. Taun 1932 aranjeuna mimiti digawe bareng nyieun alat keur ngukur frekuensi nu presisi sarta ngadegkeun pausahaan taun 1933.
Pausahaan ieu meunang pangajen dina Technology & Engineering Emmy Award taun 2008 keur yasana dina ngamekarkeun sistim monitoring keur standar nu cocog pikeun transport stream ATSC & DVB.
Milestone tehnis[édit | sunting sumber]
1933 Instrumen ukur Eropa munggaran keur keramik frekuensi luhur
1934 Ngamekarkeun alat ukur frekuensi tepi ka 750 MHz
1934 Ngamekarkeun pangirim gelombang pondok munggaran 1-kW
1935 Produksi alat ukur frekuensi tepi ka 3,000 MHz
1937 Produksi standar frekuensi taya tandinganana sadunya
1938 Jam kristal portabel munggaran sadunya
1949 Pangirim siaran sora FM VHF Eropa munggaran
1950 Analisis raramat vektor kalayan diagraf Zg
1955 Ngaladenan kaamanan udara - ngamekarkeun panimu arah radio NAP1
1957 Ngamekarkeun panarima gelombang pondok standar EK 07 nu kasohor
1964 Sistim monitoring noise lalu lintas udara Eropa munggaran keur Bandara Frankfurt
1967 Sistim tes IC otomatis Eropa munggaran
1974 Pangetes radio mobil munggaran nu dikadalikeun ku mikroprosesor
1975 Sistim munggaran di dunya keur ngamonitor kualitas sinyal TV
1979 Panimu arah radio pangakuratna di dunya keur monitoring lalu lintas kapal laut
1980 Sistim transmisi TV dua sora/stereo Eropa munggaran
1984 Prosesor munggaran keur setup tumbu gelombang pondok otomatis
1986 Wawanoh kana sistim data radio (radio data system,RDS) di Jerman
1986 Standar anyar keur analisis spektrum make Spectrum Analyzer FSA
1990 Simulator sistim GSM minangka pangwanoh tehnis kana era digital radio mobil
1990 Sistim tes GSM kompak
1992 Sistim monitoring radio digital panggancangna
1993 Pangetes radio kompak munggaran kalayan simulasi stasion dasar
1995 Pakakas transmisi nu disadiakeun keur proyek pilot DAB panggedena sadunya


text:
Madu
Madu mangrupakeun cairan kentel amis nu dihasilkeun ku nyiruan jeung serangga lianna tina sari kembang (nectar).
Madu téh jauh leuwih amis batan gula, sarta moal bari, kusabab kandungan gulana anu luhur bisa maéhan baktéri (plasmolisis). Ragi ogé moal bisa tumuwuh dina madu, sabab kalembaban madu handap teuing. Kalembaban madu alami téh kira 14%-18%, sahingga mun kalembabanana tetep handapeun 18%, moal aya organisme nu bisa baranahan dina madu.
Baca ogé[édit | sunting sumber]
Tumbu kaluar[édit | sunting sumber]
- National Honey Board
- Honey.com - The Honey expert
- American Academy of Allergy Asthma & Immunology's abstract of U. Conn. study
- Article on the composition & characteristics of honey
- Australian Government scientific report evaulating the safety of honey for use in listable medicines


text:
Kapuloan Bangka Belitung
Kapuloan Bangka Belitung nyaéta hiji propinsi di Indonésia nu ngawengku Pulo Bangka jeung Belitung sarta sababaraha pulo leutik nu aya di wdantaneun Sumatra, deukeuteun Propinsi Sumatra Kidul. Ibu kota propinsi ieu nyaéta Pangkalpinang. Kota ieu disahkeun dina tanggal 9 Pébruari 2002.
- Kedik nyaéta alat tradisional nu digunakeun keur tatanén.
Daptar eusi
Musik tradisional[édit | sunting sumber]
- Musik Dambus
Pasakan/kadaharan tradisional[édit | sunting sumber]
- Lempah kuning nyaéta pasakan has ti Pulo Bangka. Bahan dasar kadaharan ieu nyaéta lauk laut nu dibungbuan rupa-rupa bungbu dapur saperti konéng, bawang beureum dan putih serta lebngkuas dan terasi atau belacan yang khas dari daerah Bangka.
- Getas
- Rusep
- Calok
- Teritip
- Belacan
- Tembiluk
- Lempah daret
- Otak-otak
- Sambalingkung
- Martabak bangka
Pamaréntahan[édit | sunting sumber]
Kabupatén jeung kota[édit | sunting sumber]
- Kabupatén Bangka
- Kabupatén Bangka Barat
- Kabupatén Bangka Tengah
- Kabupatén Bangka Selatan
- Kabupatén Belitung
- Kabupatén Belitung Timur
- Kota Pangkal Pinang


text:
Sajajalan Yuswa anteng neuteup téténjoan saluareun kaca jandéla. Kagareuwahkeun sotéh pédah wé aya budak ngora nu diuk di bangku hareupeun noél kana pingping lalaunan.
“Punya api, pa?” cenah.
Sakedapan Yuswa nelek-nelek budak ngora téa. Pakulitanana beunang disebut konar. Buukna modél punk-rock, pirang semu beureum. Duka bener asli duka pédah dicét. Ceulina dianting sabeulah. Papakéanana, ka luhurna kaos oblong hideung aya gambaran leungeun keur ngacungkeun jempol, curuk, jeung cinggir, bari jajangkung jeung jari manisna ditekuk. Sarérétan mah badis gambar tanduk banténg. Luhureun gambar leungeun téa aya tulisan Metalica ku warna beureum. Ari ka handapna, dicalana blue jeans belél, soéh palebah tuurna. Tapi sok sanajan kacirina rada nyéntrik ogé ari rengkuh-rengkuhna mah éta budak ngora téh sopan pisan.
Kusiwel leungeun Yuswa ngaluarkeun zippo tina saku calana, tuluy diasongkeun bari dipangnyekéskeun. Si budak ngora téh ngarongkong nyeungeutkeun rokona, kelepus udud.
“Makasih, pa,” pokna
“Sama-sama,” walon Yuswa bari imut
Sugan téh rék ngan sakitu. Horéng si budak ngora téh kalah terus ngajak ngobrol.
“Mau ke Jakarta?” cenah.
“Iya.”
“Di Jakartanya di mana?”
“Ah, cuma mau ke Tamrin, ada urusan kerjaan sedikit. Nanti soré juga pulang lagi.” Ti dinya mah der baé ngobrol ngalér ngidul. Malah mah nepi ka milu mangmikirankeun urusan nagara sagala, abong kabiasaan. Tuluy silih tanya wawuh ka si itu wawuh ka si ieu. Geus lila uplek mah kakara wéh silih tanya ngaran.
“Saya Yuswa,” ceuk Yuswa ngawalon panakon. “Sebetulnya nama yang bener sih Yoshua, tapi orang-orang lebih suka manggil saya Yuswa.”
“Saya Oding,” ceuk si budak ngora téh samemeh ditanya.”Itu kalo nama yang benernya. Kalo temen-temen sih lebih suka manggil saya meneer Odink van Holland.”
“Loh, émang meneer Oding punya darah Belanda?” ceuk Yuswa bari seuri.
“Ah engga juga. Mereka kan cuman usil doang. Kalo saya sih orang Sunda asli,” témbalna.
“Ih, geuning? Hanas ti tadi ngawangkong téh ku basa Indonésia. Atuh da ari sugan téh…”
“Cuman, saya engga bisa bahasa Sunda, pa. Tapi kalo dengerin orang ngomong sih ngerti,” meneer Oding mani rikat némpas omongan bari nyéréngéh.
“Baruk, naha?”
“Abis dari kecil suka diajakin ngomong Indonésia melulu sih.”
“Bet éléh ku Bapa, atuh. Sanajan Bapa lain urang Sunda gé ayeuna mah geus asa jadi urang Sunda wé,” ceuk Yuswa rada mapanas. Gap kana roko jeung zippo, cekés diseungeut. Haseupna ditiupkeun ka luhur mani nyerebung.
“Émang aslinya dari mana?” ceuk meneer Oding bari ngarérét kana gondok laki Yuswa nu oyag sabot nyerebungkeun haseup.
“ Ti Tarutung.”
“Tarutung itu di mana?”
“Deukeut Sibolga, di Sumatera Utara.”
“Orang Batak?”
“Muhun.”
“Ah, masa sih?”
“Ih, ari taeun téh.”
“Marganya apa, pa?”
“Siregar.”
“Kok bisa bahasa Sunda?”
“Ari Bapa mah nyekel prinsip di mana bumi dipijak di sana langit dijunjung. Ku lantaran hirup di tanah Sunda, atuh kana adat jeung budaya Sunda ogé kudu wé milu ngamumulé, sok sanajan lain urang dieu pituin gé.”
“Iya juga ya.”
“Ari meneer Oding aya minat hayang bisa basa Sunda?” Yuswa mancing-mancing bari satengah heureuy.
“Males ah, habisnya susah banget, suka diketawain kalo salah.”
“Mun salah kumaha?”
“Iya, mestinya bilang neda saya bilangnya tuang. Mestinya rorompok, saya bilangnya bumi. Yang gitu gitu déh,” ceuk meneer Oding semu nu getun.
“Eueueuh, masalah undak usuk meureun nya?”
“Tau lah, iya kali.”
“Jamak atuh kitu-kitu waé mah. Wayahna kudu daék diajar jeung daék era. Ah, Bapa gé jadi hayang ngadongéngkeun lalakon baheula, basa keur mimiti pisan diajar basa Sunda,” ceuk Yuswa ngupahan bari ngagedéan haté.
“Gimana gitu pa?”
“Harita téh boga kikindeuwan….”
Meneer Oding némpas heula, “Kikindeuwan itu apa?”
“Kabogoh, pacar. Tah ku lantaran boga kabogoh ka urang Sunda, Bapa gé beuki keyeng hayang bisa basa Sunda téh, ambéh babari komunikasi. Ngan hanjakal, ku babaturan anu asli urang Sunda, sakapeung sok dijieun jadi kaulinan, sok diheureuykeun. Mun ngabéjaan kecap-kecap basa Sunda, maranéhna kadangkala sok ngahaja mapatahan salah.”
Karéta karasa asa rada nyanggéyéng. Singhoréng aya tikungan. Geus liwat tikungan mah diuk gé jadi ajeg deui. Lar aya panumpang séjén ngaliwat bari ngarérét, muru lawang panto w.c. Tayohna rada anéheun ningali nu ngobrol. Nu hiji ku basa Indonésia, nu hiji ku basa Sunda. Kawasna, tada teuing bakal leuwih anéheunana saupama nyahoeun nu mana nu urang Sunda jeung nu mana nu lain.
“Sakali mangsa, ku pimitohaeun téh ditawaran dahar,” Yuswa neruskeun obrolanana. “Jang Yuswa, hayu urang tuang heula, ceuk pimitohaeun téh. ‘Sangeuk pa,’ ditémbalan ku bapa bari ngarengkuh-rengkuh manéh. Némbalan kitu téh bané baé kungsi dipapatahan ku babaturan, kumaha kudu ngajawab saupama diajakan dahar. Naha atuh, pimitohaeun téh bet kalah ngadak-ngadak jadi robah pasemon, terus ngajanggilek ninggalkeun. Ti harita, pimitohaeun téh jadi ganti adat. Mun Bapa datang rék apél hég anjeunna anu keur nyampak, pasti wé ngadon ngajéngkat ka jero. Ngan karasa, dina ngabéjaanana ka kabogoh Bapa gé sok bari rada ditarikkeun, ngahaja ambéh kadéngé ku Bapa, kawasna. ‘Tuh aya si Sangeuk!’ cenah. Atuh lila-lila mah Bapa gé jadi ngarti yén kituna téh ku lantaran tiheula Bapa kungsi salah némbalan ku kecap ‘sangeuk’ téa. Tapi bongan saha atuh, da nu mapatahanana nu teu bener mah.”
Meneer Oding nyéréngéh. “Jadinya gimana atuh, pa?” pokna bari seuri.
“Ah, cohagna mah jadi teu disatujuan wé ku pimitohaeun téh. Cenah boga piminantueun téh teu eucreug. Teu nyaho di undak-usuk, euweuh kasopanan, teu boga temah wadi, kawas jelema teu walagri. Mending ogé néangan papada urang Sunda deui wé, nyai, loba ieuh nu hayangeun. Ahirna mah nya jadi pegat wé, teu tulus ka dinya.”
“Sayang juga ya.”
“Ngan, aya hikmahna ari keur Bapa mah, jadi teu aya nu ngalandi si Sangeuk deui,” walon Yuswa bari seuri konéng. “Nya ti harita beuki getol ngulik basa Sunda téh, supaya teu jadi bahan geuhgeuyan deui ti babaturan.”
“Kalo saya sih mendingan engga usah paké bahasa Sunda aja,” ceuk meneer Oding bari semu nu ngabirigidig.
“Ari tuang rama jeung tuang Ibu kumaha mun ngadangu meneer nyarios ku basa Indonésia téh?”
“Cuék aja.”
Sakedapan obrolan eureun heula, kaganggu ku riyegna karéta nu rada tarik. Geus rada anteng, Yuswa muka deui carita. “Ari di Bandung di mana linggih téh?”
“Linggih, Rumah?”
“Muhun, bumi, di mana?”
“di Ciwastra.”
“Asli urang Bandung?”
“Engga sih. Kalo aslinya dari Garut.”
“Ti Garut? Garutna di mana? Kadé, awas, éta roko kana raksukan.”
“Di Bayongbong, di Golér,” meneer Oding ngawalon bari kékérépésan ngépés-ngépéskeun calacah hurung nu murag kana kaosna.
Yuswa asa kacéntang gelap ngadéngé kecap Golér téh. Sajorélat aya flash back ngaliwat kana uteukna. Bet ras inget ka jaman katukang-tukang.
“Di Golér? Ké,ké,ké, kenal sareng pa Haji Irad?” ceuk Yuswa antusias.
“Haji Irad mah kakék saya. Bapa kenal, ya,” meneer Oding ogé sarua bungaheun, asa boga kolot jadi selebritis.
“Aki ti ibu, atanapi ti rama?”
“Dari Mamah. Kalo Papah mah asli dari Cilawu.”
Atuh ari kitu mah moal saha deui. Meneer Oding téh moal henteu, tangtu anak néng Kartini. Da ngan hiji-hijina anak awéwé Haji Irad mah, ceuk pikir Yuswa.
“Saha tuang ibu téh kitu?” pokna asa-asa.
“Mamah? Kartini.”
Tuh nya, tétéla teu salah, gerentes haté Yuswa.
Emh, pipikiran Yuswa jadi cuscos, da dikumaha-kumaha ogé duriat mah gedé pisan ka néng Kartini harita téh.
Dasar lain jodona ka dinya, kawasna. Da mun seug henteu gara-gara salah némbalan ku kecap “sangeuk” mah meureun ieu budak téh tangtuna gé anak aing.
Ah, anu teungteuingeun mah Haji Irad wé. Ari ka anu bener-bener hayang diajar basa Sunda mani euweuh pisan toléransina, salah kitu baé gé maké kudu jadi kuraweud, matak bolay teu jadi kawin. Ari ayeuna, incuna sorangan, bet teu hayang-hayangeun acan nyarita ku basa Sunda. Mani abong. Aéh kétang, naha bet maké dipikiran-pikiran teuing, kawas nu rék pipilueun kana urusan batur baé. Kapan ceuk paribasa urang Batak ogé, “unang tortori na su gondangmu”.


text:
Alfabét Kirilik
Aksara Kiril[1][2] atawa Aksara Sirilik (atawa azbuka, ti ngaran lila hurup-hurup kahijina) nyaéta sajenis aksara anu dipaké pikeun nulis genep basa Slavia pituin (Bélarusia, Bulgaria, Makédonia, Rusia, Sérbia, sarta Ukraina) sarta loba basa-basa séjénna anu dipaké di Uni Sovyét, Asia, sarta Éropa Wétan.
Daptar eusi
Étimologi[édit | sunting sumber]
Aksara Kiril (dina basa Rusia disebut Kиpиллицa - Kirillitsa) dingaranan nurutkeun ngaran Santo Kiril (Basa Yunani: AΓIOE KYPIAAOE, "Agios Kurillos"). Santo Kiril sarta Santo Methodius (barayana) nyaéta misionaris ti Konstantinopél anu konon nyiptakeun Aksara Kiril sabot maranéhanana nyebarkeun ageman Kristen di antara Bangsa Slavia.
Aksara Kirilik mangrupa serapan ti basa Inggris ("Cyrillic") anu dicokot ti éjahan basa Inggris pikeun ngaran Santo Kiril, nyaéta Cyril.
Basa Rusia[édit | sunting sumber]
Tabel ieu némbongkeun Aksara Kirilik anu dipaké dina Basa Rusia.
Basa Ukraina[édit | sunting sumber]
Tabel ieu némbongkeun Aksara Kirilik anu dipaké dina Basa Ukraina.
Basa Bélarus[édit | sunting sumber]
Tabel ieu némbongkeun Aksara Kirilik anu dipaké dina Basa Bélarus.
Basa Bulgaria[édit | sunting sumber]
Tabel ieu némbongkeun Aksara Kirilik anu dipaké dina Basa Bulgaria.
Basa Sérbia[édit | sunting sumber]
Tabel ieu némbongkeun Aksara Kirilik anu dipaké dina Basa Sérbia.
Basa Makédonia[édit | sunting sumber]
Tabel ieu némbongkeun Aksara Kirilik anu dipaké dina Basa Makédonia.
Tempo ogé[édit | sunting sumber]
Référénsi sarta tumbu luar[édit | sunting sumber]
- ↑ Harimurti Kridalaksana, "Aksara dan Ejaan", dina "Pesona Bahasa", Kushartanti, Untung Yuwono (ed.), Gramedia Pustaka Utama, 2005:72
- ↑ Harimurti Kridalaksana (2008). Kamus Linguistik, Édisi Kaopat, Jakarta: Gramedia Pustaka Utama.


text:
Tradisi tilawatan di desa cikeleng
Masarakat désa Cikeléng, kacamatan Japara, kabupatén Kuningan miboga tradisi karuhun anu teu meunang dirempak. [1]Tradisi anu geus turun-tumurun eta lamun dirempak bakal nimbulkeun mamala. [1] Boh keur calon pangantén boh keur budak anu dikhitan (sunatan). [1] Tradisi anu masih hirup jeung aya ti baheula éta, salila genep bulan teu meunang ngalaksanakeun hajatan. [1] Numutkeun tokoh désa Cikeléng (Kasnu, 70 taun), éta tradisi dina taun 2000 ieu di mimitian dina bulan Mei ka hareupna waktuna ‘usum hajatan’. [1] Sedengkeun genep bulan ka tukang teu meunang ngayakeun hajatan. [1] Keur saterusna, dina nangtukeun waktu iraha tradisi éta dilaksanakeun, ceuk kadés Cikeléng (Dulhalim) biasana dalakukeun tradisi anu disebut ‘Tilawatan Desa’, nya éta tradisi sukuran ka Allah SWT sanggeus masarakat désa Cikeléng ngalaksanakeun panén di sawahna séwang-séwangan. [1]
Di sagigireun éta, ngirim sapotong du’a ka karuhun anu geus aya di alam baqa, supaya salawasna meunang ampunan ti tina rido-Na. [1] Acara ‘Tilawatan Desa’ dilaksanakeun di komplék makam kramat Buyut Cikeléng anu dimimitian ku meuncit munding. [1] Tradisi sarupa ieu saenyana geus dimulai dina taun 1938. [1]Ti baheula, sato nu dikorbankeun téh munding, masarakat satempat ngaku yén teu resep miara sapi. VIwal ti sato piaraan saperti hayam, embé, jeung munding.[1] Alasanna, munding mah mangpaatna loba keur mantuan patani, nya éta nyambut sawah. [1]Numutkeun Dulhalim, satacan ‘Tilawatan’ dimulai, ditandaan ku musawarah mupakat masarakat, utamana soal waragad. [1]Sanggeus biaya eta kumpul karek tradisi tilawatan bisa dilaksanakeun.[1]
Unggal jalma ditangtukeun biasana Rp 5.000.[1] Anggaran éta dibeulikeun munding sarta lamun aya leuwih dimangpaatkeun keur biaya miara makam kramat Buyut Cikeléng.[1] Samentara éta, komplék makam kramat anu biasana réhé, nalika lumangsungna acara tilawatan ngadadak jadi ramé, pinuh ku warga.[1] Maranéhanana ti isuk kénéh padamiluan acara jiarah ka makam.[1] Maranèhanana ngadua anu dipingpin ku Kiai désa.[1] Sangges jiarah dilanjutkeun ku acara meuncit munding disaksian ku masarakat.[1]


text:
Ngaraas anjeun dina titik-titik piksel
Bet ngucuprak haté kuring laju tilem ka juru-juru monitor
Panon anjeun ngababantar lebah zoom 100 persén
Ngatumbiri rénghap kuring tina bodas kana kayas
Ngarandegkeun kiceup dina gradién harepan
Ngusap biwir anjeun dina jorélat-jorélat kursor
Bet sumeblak pikir kuring laju eunteup dina kalangkangna hégak
Riab-riab buuk anjeun ngamuara kana riak résolusi
Ngawirahma ratug kuring kabeulit rindat ngabigeu
Ngantengkeun kakeyeng sina tibra sarénghapan
Ramo kumejot dina tuktekna sora mouse
Kursor nerejel hayang nuyun jirim anjeun
Sina ngampih ditulakan
Dina folder kuring sorangan
Ngahariring jirim anjeun ‘na anyaman warna-warni
Ngabangingik ratug kuring ‘na saban ketrukna keyboard
Basa guntreng geus lekasan
Potrét jépég nyangsaya tinggal sasemplék
* Tina JPEG, ngaran format file gambar dina data digital
sumber: FB Dadan Sutisna


text:
Sajarah pamandian alami CIBULAN jeung sumur tujuh Désa ManiskidulKacamatan Jalaksana kabupatenKuningan
Kabupaten Kuningan anu ayana di kulon daya Gunung Ciremai, ngabogaan lobaobyek wisata. Mimitian ti wisata alam, sajarah sarta wisata budaya. Salah sahijiobyek wisata unggulannya nyaéta kolam pemandian Cibulan. Kolam éta perenahna diDésa Manis Kidul, Kacamatan Jalaksana, atawa kira-kira tujuh kilométer ti DayeuhKuningan. Obyek wisata Cibulan mangrupa salah sahiji obyek wisata pangkolotna diKabupatén Kuningan. Diresmikeun dina 27 Agustus 1939 ku Bupati Kuningan anuwaktu éta dijabat ku, R.A.A. Mohamand Achmad.Biasana pikeun bisa asup ka obyekwisata Cibulan, leuwih tiheula parawisatawan kudu meuli tiket. Pikeun hargatiket pikeun barudak dikenakan Rp 1.000pér jelema, sedengkeun pikeun jelemadewasa Rp 2.000 pér jelema. Obyekwisata pemandian Cibulan sorangandikokolakeun ku Pamaréntah Désa ManisKidul. Biasana sok rame didatangan parawisatawan dina poé Minggu atawa poélibur.Sadia fasilitas jieun para nudatang anu cukup lengkep. Tempat gantipakéan, kamar leutik, kamar mandi,tempat bilas saréngsé ngojay, mushollasarta penyewaan ban karét. Henteu nganéta, para nu datang ogé bisa ngarasakeun puluhan lauk anu boga warna dawukkehitaman, atawa anu leuwih dipikawanoh lauk Kancra Bodas (Lauk Déwa) di jerokolam kasebut.


text:
Ayatrohaédi
Ayatrohaédi (Jatiwangi, Majalengka, 5 Désémber 1939–Sukabumi, 18 Pébruari 2006), jadi mahasiswa Fakultas Sastra taun 1959 Jurusan Ilmu Purbakala jeung Sejarah Kuna Indonesia (ayeuna Arkéologi). Sanggeus lulus taun 1964, Ayatrohaédi damel di Lembaga Purbakala dan Peninggalan Nasional di Mojokerto. Kungsi ngajar di Fakultas Sastra Universitas Pajajaran Bandung salila lima taun, salajengna taun 1972 balik deui ka Fakultas Sastra UI. Taun 1978 dileler gelar doktor ti UI kalawan disertasi nu judulna Bahasa Sunda di Daerah Cirebon: Sebuah Kajian Lokabasa. Numutkeun promotorna, Prof. Dr. Amran Halim, disertasi ieu mangrupa disertasi munggaran ngeunaan dialéktologi di Asia Tenggara.
Ayatrohaédi kungsi ngajabat salaku Ketua Jurusan Arkéologi (1983-1987), Pembantu Dékan Bidang Akademik (1999-2000), Pembantu Réktor Institut Kesenian Jakarta (IKJ) salila lima tahun (1989-1994). Ayatrohaédi ogé loba aub dina kagiatan widang kabasaan, kasusastraan, kasajarahan, kabudayaan, jeung kapurbakalaan.
Karya-karyana[édit | sunting sumber]
Ayatrohaédi mimiti nulis karya sastra (sajak, prosa) dina basa Sunda taun 1955 sarta basa Indonésia taun 1956. Nepi ka ayeuna karyana nu geus medal di antarana Hujan Munggaran (1960), Kabogoh Téré (1967), jeung Pamapag (1972). Karyana dina basa Indonesia di antarana Panji Segala Raja (1974), Pabila dan di mana (1976), Senandung Ombak (tarjamahan, 1976), Kacamata Sang Singa (tarjamahan, 1977). Karya non-fiksina kayaning Bahasa Sunda di Daerah Cirebon: Sebuah Kajian Lokabasa (disertasi 1978, medal taun 1985), Dialektologi: Sebuah Pengantar (1979, 1981), Tatabahasa Sunda (tarjamah karya D. K. Ardiwinata, 1985), Tatabahasa dan Ungkapan Bahasa Sunda (tarjamah karya J. Kats jeung R. Suriadiraja, 1986).
Daftar Pustaka[édit | sunting sumber]
Ajip Rosidi, dkk, 2000, Ensiklopledi Sunda: Alam, Manusia, dan Budaya (Termasuk budaya Betawi dan Cirebon). Jakarta: Pustaka Jaya.


text:
Mangrupi hiji kreasi ti Ohan BK, nyaeta kolaborasi Musik Nasional Keroncong sinareng Karawitan Sunda, larap tur seger mirigan kawih-kawih sunda klasik anu pernah hirup puluhan taun ka tukang.
Kreasi ieu digarap sasarengan ku Padepokan Seni "Pancaniti" pimpinan Maman S. TH sinareng OK Rapsodhy pimpinan Tan C Piet, kalayan bimbingan Bpk. Rd Ali Djajakusumah.
Mugia postingan Degung Keroncong ieu sing tiasa katampi kalayan kabingahan ku palawargi sadaya.
Cianjuran Lingkung Seni Malati
- Bubuka
- Sedih Pati
- Tali Rasa
- Sedih Asih
- Garutan
- Gunung Sari
- Jeruk Manis
- Sinom Bungur
- Torotot Heong
- Bajigjag
Kacapi Kawih Mang Koko
- Kembang Tanjung Panineungan
- Samoja
- Malati Di Gunung Guntur
- Kalangkang Di Cikamiri
- Girimis Kasorenakeun
- Bulan Bandung Panineungan
- Hariring Kuring
- Imut Malati
- Kembang Balebat
- Karatagan Pahlawan
Kacapi Suling LS. Kancana Sari Bandung


text:
Al Ghosyiyah
Surah Al Ghosyiyah (basa Arab:الغاشية, al Ġāšiyäh, "Poé Pangbalesan") nyaéta surat ka-88 dina Al Qur'an. Surat ieu kagolongkeun kana surat Makkiyah sarta diwangun ku 26 ayat. Dingaranan Al Ghosyiyah anu hartina Poé Pangbalesan dicokot tina kecap al ghosyiyah anu aya dina ayat kahiji surat ieu. Anu dimaksud ku "Poé Pangbalesan" dina surat ieu téh nyaéta poé kiamat. Surat ieu téh surat anu biasana dibaca ku nabi Muhammad dina rokaat kadua dina solat poé raya sarta solat jumaah.
Poko-poko eusi[édit | sunting sumber]
- Keterangan ngeunaan jalma-jalma kafir dina poé kiamat sarta azab anu diragragkeun ka maranéhanana
- Keterangan ngeunaan jalma-jalma anu iman sarta kaayaan sawarga anu dibikeun ka maranéhanana minangka balesan
- Paréntah pikeun nengetan kaahéngan ciptaan-ciptaan Alloh
- Paréntah ka Rosulullah s.a.w. pikeun ngingetkeun kaumna kana ayat-ayat Alloh alatan anjeunna nyaéta nu méré pangéling, sarta lain saurang anu ngawasa kana kaimanan maranéhanana.
Rujukan[édit | sunting sumber]
- Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit Diponegoro, Bandung, 2003.
- Al Quran dan Terjemahnya, Departemen agama, C.V. Toha Putra, Semarang, 1971
- Terjemahan buku Sebab Turunnya Ayat Al-Qur'an karya Jalaludin As-Suyuthi, oleh Tim Abdul Hayyie, Gema Insani, Jakarta, 2008
Tumbu ka luar[édit | sunting sumber]
- (en) Al-ghashiya di Sacred-texts
- (en) Al-ghashiya di Altafsir.com


text:
Lisosom
Lisosom nyaéta organél sél mangrupa kantong terikat mémbran nu eusina énzim hidrolitik nu kapaké pikeun ngadalikeun pencernaan intraséluler dina sagala rupa kaayaan. Lisosom kapanggih dina warsih 1950 ku Christian de Duve sarta kapanggih dina kabéh sél éukariotik. Di jerona, organél ieu ngabogaan 40 jenis énzim hidrolitik asam kawas protéase, nukléase, glikosidase, lipase, fosfolipase, fosfatase, atawa sulfatase. Kabéh énzim kasebut aktip dina ph 5. Fungsi utama lisosom nyaéta éndositosis, fagositosis, sarta autofagi.
Dina tumbuhan organél ieu leuwih dipikawanoh minangka vakuola, anu sajaba pikeun mencerna, miboga fungsi nunda sanyawa organik anu dihasilkeun pepelakan.


text:
Kanye West
Kanye Omari West anu leuwih dipikawanoh Kanye West babar di Chicago, Illinois, AS, ping 8 Juni 1977[1]. Manéhna nya éta saurang penyanyi Rap jeung R&B sakaligus produser rékaman anu asalna ti Amerika anu geus genep kali meunangkeun hadiah Grammy Award dina opat katégori. Studio rékaman anu munggaran dibangun nya éta Roc-A-Fella Records[1]. Kolotna West pipirakan nalika umurna tilu taun[2].Satuluyna manéhna pindah ka Chichago beulah kidul bareng jeung indungna saurang Profesor Basa Inggris ari dina mangsa musim panas bareng jeung bapana saurang fotografer anu satuluyna diangkat jadi konsélor Gereja[2]. West mangrupa lulusan ti Polaris High School jeung lulus sataun ti sakola seni di Chicago State University[2]. Sabada osok ngamusik rap jeung digawé jeung artis lokal, manéhna pindah ka New York taun 2001 sangkan leuwih konséntrasi kana karir musikna[2].Sabada kitu jeung Jay-Z ngajak manéhnapikeun nyieun lagu-lagu dina albumna The Blueprint, anu bisa kajual leuwih ti 420,000 siki di minggu munggaran[2].West satuluyna milih jalan jang usaha sorangan pikeun nyieun lagu ti artis-artis kaasup rapper Ludacris jeung penyanyi Beyonce[2].
Daptar eusi
Karya-Karya[édit | sunting sumber]
Album[édit | sunting sumber]
- Studio albums[1]
- The College Dropout 2004[1]
- Late Registration 2005[1]
- Graduation 2007[1]
- 808s & Heartbreak 2008[1]
- Label: Roc-A-Fella, Def Jam[1]
- My Beautiful Dark Twisted Fantasy 2010[1]
Mixtapes[édit | sunting sumber]
Lagu Singles[édit | sunting sumber]
- Through the Wire (2003)[1]
- All Falls Down bareng jeung Syleena Johnson 2004[1]
- Jesus Walks 2004[1]
- The New Workout Plan 2004[1]
- Diamonds from Sierra Leone 2005[1]
- Gold Digger 2005[1]
- Heard 'Em Say bareng jeung Adam Levine 2005[1]
- Touch the Sky bareng jeung Lupe Fiasco 2006[1]
- Drive Slow bareng jeung T.I., Paul Wall jeung GLC 2006[1]
- Can't Tell Me Nothing 2007[1]
- Stronger 2007[1]
- Good Life bareng jeung T-Pain 2007[1]
- Flashing Lights bareng jeung Dwele 2007[1]
- Homecoming bareng jeung Chris Martin 2008[1]
- Love Lockdown 2008[1]
- Heartless 2008[1]
- Amazing bareng jeung Young Jeezy 2009[1]
- Paranoid bareng jeung Mr Hudson 2009[1]
- Power bareng jeung Dwele 2010[1]
- Monster bareng jeung Jay-Z, Rick Ross, Bon Iver sarta Nicki Minaj 2010[1]
- Runaway bareng jeung Pusha T 2010[1]
- HoAoM bareng jeung Jay-Z 2011[1]
- All of the Lights bareng jeung Rihanna 2011[1]


text:
Sabtu, 17 Desember 2011
Prosesi Nikahan Adat Sunda
Nikahan téh nya panganténan. Ari panganténan téh tina pangantian, perkara nu di anti – anti. Lain upacara guyon kawinan mah malah ieu upacara téh disebut upacara sakral. Nu diharepkeun sakali saumur hirup. Teu sagawayah dina ngajalankeuna ogé, komo di sunda mah. Komo deuih lamun make tata cara nikahan adat sunda nu bener – bener nuturkeun kumaha susunan upacara nikahan dina adat sunda. Upama di tilik kalayan denget mah ieu prosesi téh kawilang bangga. Da gening loba ogé tahapan nu kudu di lakonan téh. Timimiti pranikah nepi ka poénan akad katut resepsina. Aya sababaraha susunan prosesi nikahan adat sunda. Najan dina enas – enasna campur jeung guyon da dasar urang sunda, nanging saéstuna kabéh ogé miboga ajén – ajén anu hadé jeung gedé pisan alaeunana.
Cikan kumaha atuh ari prosesi atawa tata cara nikahan adat sunda téh?.
· Susunan upacara pranikah :
1. Neundeun omong.
Pihak lalaki datang ka pihak awéwé, nepikeun pamaksudanana yén manehna boga niat hayang ngajdikeun piminantueun. Dina ha lieu nu dibutuhkeun nya éta kaparigelan dina nyarita.
2. Narosan.
Narosan sarua jeung ngalamar. Meminang calon istri. Narosan hampir sarua jeung neundeun omong. Pihak lalaki datang ka pihak awéwé, bedana dina lamaran mah ti pihak lalaki sok bari babawaan, jiga seserahan. dina ieu adat ti dua Beulah pihak geus mimiti ngomongkeun poé pikeun lumangsungna acara.
3. Papancangan.
Papancangan nya éta tunangan. Ari alam kiwari mah gening papancangan téh da make ali. Diiket ku ali, tukeur cincin téa ceuk budak ngora ayeuna mah. Tapi gening baheula mah papancanga téh da cenah ku patukeur beubeur tameuh nu di serahkeun ka pihak awéwé.
4. Seserahan.
Seserahan nya éta parabot nu di bawa ku calon pangantén lalaki, baheula mah biasa na seserahan téh ti 3 – 7 poé saacan poénan.
5. Ngaras ( sungkeman ).
Sungkeman Dituluykeun ku upacara siraman nu di lakonan ku calon pangantén awéwé jeung calon pangantén lalaki. Di imah masing – masing. Siraman ku cara ngucurkeun cai ku nu jadi indung, bapa, baraya nu geus nikah. Nu jumlah kudu ganjil. Cai dicampur jeung 7 rupa kembang, disiram timimiti rambut nepi ka tungtung suku. Parabotan sejena nu dibutuhkeun dina siraman nya éta sarung, kaén batik, kabaya, payung gedé jeung lilin. Peutingna disambung ku upacara ngeuyeuk seureuh. Ari ngeuyeuk seureuh téh ngolah, patula – patali jeung juru rias.
· Susunan acara ti akad nepi ka poénan nikahan :
6. Mapag calon pangantén lalaki.
7. Ngalungan kembang.
Kalungan kembang mangrupa pangbagéa ka calon pangantén pameget, nu di kalungkeun ku calon mitoha istri.
8. Nyerahkeun jeung nampi calon pangantén lalaki.
9. Akad nikah.
Akad nikah mah ti baheula nepi ka ayeuna gé tetep sarua, urusana jeung KUA ngeunaan akad mah. Ngocapkeun ayana ijab – kobul.
10. Sawéran.
Sawér anu nepikeunana ku cara di tembangkeun dina wangun pupuh, nu eusina mangrupa papatah jeung nasehat keur kadua pangantén anyar. Pituduh kumaha dina ngajalankeun kahirupan rumah tangga. Sanggeus beres nu mupuh, dina jero bokor sawéran biasana eusina nya éta béas, duit récéh, konéng jeung kembang gula ( nu amis – amis ). Wur, diawurkeun kanu naringali. Kitu ilaharna upama aya nu hajat kawinan téh kapan nu didagoan téh sawéranana. Nya ari sawéran téh tas akad nikah téa, jadi bari ningali akad nikahna, tuluy ngadagoan sawéranana. Kitu tah tradisi di urang mah. Sawéran lain ngan saukur ngawur – ngawur duit atawa béas wungkul tapi sawéran ogé ngandung ajén anu luhur. Sawér mangrupa panggeuing yén dina kahirupan téh urang kudu daék babagi jeung dina naon – naon nu diawurkeun téh sing aya mangpaatna keur pangantén anyar. Jiga ma’na ngawurkeun nu amis – amis, contona permén . aya pangharepan yén mugia nu bakal ngawangun rumah tangga téh sing aya dina amisna kahirupan rumah tangga.
11. Meuleum harupat.
12. Buka pintu.
Biasana buka pintu nya éta paguneman semu heureuy kadua pangantén.
13. Nincak endog.
Endog ditincak ku pangantén lalaki, tuluy dampal suku pangantén lalaki dibersihan ku cai tina kendi ku pangantén awéwé, anu ayeuna mah geus jadi pamajikanana. Sanggeus bersih. Éta kendi tuluy dipeupeuskeun ku duaan. Ieu tradisi téh ngalambangkeun kumawulana istri ka salakina.
14. Ngaleupas japati.
Ngaleupaskeun japati miboga simbol yén ti ayeuna kolot geus ngaleupas tanggung jawab ka nu jadi anak. budak geus boga kahirupan sorangan, geus bisa mawa dirina.
15. Huap lingkung.
Huap lingkung, silih huapan. Pangantén jeung kolot – kolotna. Aya sangu konéng jeung sangu ketan nu di buleud – buleud nu engkéna di huapkeun ku cara silih pahuap – huap. Mimiti ku ibuna, ku apana teras papada panganténa.
16. Pabetot – betot bakakak.
Prosesi nikahan dina adat sunda téh nya éta téa teu gampang, aya sababaraha runtuyan tata cara nu kawilang bangga. Ari ditilik dina alam kiwari mah loba pisan tradisi nu geus tara diparakéna. Malah bisa disebut geus leungit. Saupama di bandingkeun mah, nu euweuhna gé pohara pisan. Tradisi nu baheula aya, komo nepi ka tektek bengékna mah geus jarang nu mikanyaho. Har, boa enya geus leungit. Ulah ah ari nepi ka kitu mah. Kumaha deuih peran Ki Léngsér dina upacara adat sunda?. Tah nu ieu gé saeutik – saeutik geus rada teu karopéa.
Diposkan oleh Ambuaby Arini Batara Yuda di 01.52
Langganan: Poskan Komentar (Atom)